اورتاآت

اورتاآت ائرکن آتلارؽن نسلی کسیلمیش بیر جینسیدیر. ۳۷-۳۲ میلیون ایل اول ائرکن اوْلیقوسئن دؤورونده یاشامؽشدیر.  بیر چوخ فوسیل آت کیمی، اورتاآت دا شومالی آمریکا دا گئنیش یایؽلمیشدی. چیین هۆندورلویونون ۶۰ سم اوْلدوغو تخمین ائدیلیر.

آناتومیسی
اورتاآت سلفی ائوهیپپوسدان داها اۇزون آیاقلارؽ وار ایدی و تخمینا ۶۰ سم بوْیوندا ایدی. بۇ آت تکامۆل قیدلریندکی ایلک تام اۆچقاتلی آتدؽر، اۆچونجو بارماغؽ بیرینجی و ایکینجی بارماقلارؽن‌دان داها اۇزون و داها بؤیوکدور؛ اورتاآت بۇ مرحله‌ده دؽرناق اینکیشاف ائتدیرممیشدی، عکسینه، هیراکودئریوم و داغات گؤروندویو کیمی هله‌ده یاستؽقلاری وار ایدی. اورتاآت اۆزو اولکی آتلاردان داها اۇزون و داها بؤیوک ایدی. کله‌ده کیچیک بیر اۆز چۇخورو و یا چؤککلیک وار ایدی. گؤزلر داها یۇوارلاق ایدی و هیراکودئریوما نیسبتا داها گئنیش و داها آرخایا دوْغرو یئرلشمیشدی.
اولکی آتلاردان فرقلی اوْلاراق، دیشلری آشاغؽ تاجلؽ ایدی و اؤن دیشلرین آرخاسؽندا تک بیر بوْشلوق وار ایدی، دیش حاضؽردا مۆعاصیر آتؽن دیشلرینین یئرلشدییی یئرده‌. بۇندان علاوه‌، اوْنون داها بیر اۆیودوجو دیشی وار ایدی و جمعی آلتؽ ایدی. اورتاآت اینجه بۇداقلار و میوه‌لرله قیدالانان بیر دیشلی ایدی. بئیین یارؽمکوره‌سی و یا کله بوْشلوغو سلفلرین‌دن چوخ بؤیوک ایدی و بئینی مۆعاصیر آتلارا بنزَییردی.

بونلارا دا باخ
مریکهیپوس

قایناقلار